Wen vrolike prenteboeke.
Hoe om `n haas te vang
Claire Freedman - Monika Filipina
`n Lekkerlag-avontuur geskryf deur niemand anders nie as die beroemde Nare Ou Wolf!
Vir honger wolwe is die boek `n wenner,
en dit is boonop geskryf deur `n kenner!
Kom leer hoe om `n haas in die hande te kry!
Hierdie boek, geskryf deur niemand anders nie as die beroemde (of is dit berugte?) Nare Ou Wolf, is `n fantastiese gids propvol wen-wenke vir enige iemand wat van plan is om `n haas te vang. Ja, lek gerus solank jou lippe af vir `n sappige hasie! Maar maak seker jy hou jou oë oop vir bere, bonsende vere met `n bietjie te veel veerkrag, en natuurlik jou eie strikke
`n Lekkerlagboek deur die internasionale topverkoperskrywer Claire Freedman, geïllustreer deur die briljante Monika Filipina.
Vraag: Waarvoor moet jy pasop as jy `n haas probeer vang?
Gaia Cornwall -
Sizwe is (amper) absoluut gereed vir `n dapper duikslag!
Sizwe is beslis gereed om van die duikplank af te spring. Sy swemlesse is agter die rug, hy het sy swemtoets met vlieënde vaandels geslaag, en hy kan spring soos min, so hy is glad nie bang nie. Dit lyk maklik, sê Sizwe terwyl hy kyk hoe die ander kinders beurte maak op die duikplank. Maar toe Pappa sy hand `n drukkie gee, druk hy terug. Hy moet buitendien eers besluit watter spesiale soort sprong hy gaan gee, en hy moet darem seker eers `n paar strekoefeninge doen voordat hy op die duikplank klim.
In hierdie wonderlike storie oor hoe om jou vrese te bowe te kom, vang Gaia Cornwall `n roerende oomblik vas tussen `n geduldige en aanmoedigende pa en `n vasberade seuntjie wat sommer dadelik jou hart sal steel.
Vraag: Wat maak dat Sizwe gereed is vir die sprong?
Ontmoet `n dapper klein hasie en `n groot, bang beer!
Klein Ben is `n dapper hasie. Hy hou BAIE van pret en avontuur, maar hy hou GLAD nie van bed toe gaan nie. Toe sy ma hom een aand voor slaaptyd vertel van die Harige Ou Grote met sy skerp tande en skerp kloue wat in die woud woon, besluit Klein Ben om in die donker buitentoe te sluip en hom te gaan soek!
Maar in plaas van `n groot, harige monster ontdek Klein Ben `n beer in die woud. `n Baie bang beer.
Sommer gou word klein Ben en die beer groot maats. Maar sal die beer dapper genoeg wees om na die monster te help soek?
`n Oulike, avontuurbelaaide storie oor vriendskap en hoe om jou vrese te oorkom.
Vraag: Wanneer ontmoet Ben vir die beer?
Caryl Hart - Ali Pye
Hulle maak `n verskil.
Meisies kan lang hare of kort hare hê. Hulle kan aan enige soort sport deelneem. Hulle kan wiskunde en wetenskap doen, of hou van musiek en verf. Hulle kan lorries bestuur, by die polisie of die brandweer werk, slim dinge ontdek, en selfs die ruimte verken!
"Ek`s `n MEISIE!
Ek maak `n verskil!"
Hierdie prettige, rymende prenteboek is die ideale manier om `n spesiale meisie in jou lewe van kleins af te leer dat sy enige iets kan doen en die wêreld kan verander!
Vraag: Watter rympie moet meisies vir hulself leer?
Joseph Coelho - Fiona Lumbers
Ontdek betowering tussen die rakke van die biblioteek. Elke week sien Bianca uit na daardie een spesiale dag. Die dag wanneer sy wonderlike dinge tussen die biblioteek se rakke ontdek. Die dag wat sy tyd saam met Pappa kan deurbring. Saam verken hulle die rakke op soek na betowering, geheime en `n manier om dinge tussen hulle twee reg te maak. `n Inspirerende storie oor die betowering van boeke en die krag van stories om moeilike persoonlike situasies te bowe te kom. Daar is ook `n oulike `boek-binne-`n-boek` sodat jy die storie kan lees wat Bianca en haar pa saam geniet!
Vraag: Hoekom sien Bianca uit na biblioteekdag?
Wendy Hartmann -
Ek is lief vir jou, Groot Beer! Die eerste keer toe Lara vir Groot Beer sien, is op `n skooluitstappie. Hy lyk nes haar teddie, net baie, baie groter. Groot Beer lyk hartseer. Daarom gesels Lara met hom. "Moenie hartseer wees nie," sê sy sag vir hom. "Ek is hier." Sy vertel vir hom hy is nie alleen nie. Sy sê vir hom hy hoef nie bekommerd te wees nie en sy vertel vir hom geheime waarvan niemand anders weet nie. Maar toe Lara daardie middag by die huis kom, staan daar `n tas en bokse in die gang. Sy hoor harde stemme en kort daarna ry Pappa weg. "Moenie bekommerd wees nie, my skat," sê Mamma vir haar. "Ek en jy gaan piekfyn wees." Maar daardie aand kan Lara nie slaap nie. En kort voor lank klim iemand deur haar venster. "Moenie hartseer wees nie" sê `n sagte stem. "Ek is hier." En daar is Groot Beer! Kort voor lank beleef hulle hope avonture saam. `n Sensitiewe, roerende storie oor `n kind se hantering van egskeiding, en die wonderlike genesende krag van verbeelding en stories.
Vraag: Wanneer kom klim Groot Beer deur Lara se venster?
Wie`s jy, mnr Slym?
Zanri Kritzinger - Stephen Wallace
Morne is die maatjie wat altyd eenkant op die speelgrond sit terwyl die ander maats heerlik speel. Hy word meer hartseer en eensaam by die dag! Sy verbeeldingsmaat, Mnr Slym, sien dit raak en beraam `n plan om hom weer gelukkig te maak. Want vriende moet daar wees vir mekaar!
Vraag: Watter plan dink jy beraam meneer Slym?
Daars nie n krokodil in hierdie boek nie
Maak nie saak hoe hard jy soek nie daars nie `n krokodil in hierdie boek nie. Daar is wel `n mooi prinses, `n dapper prins, `n boontjierank, `n reus, `n ouma, `n wolf, drie bere en `n Goeie Fee. Maar `n krokodil? Nooit!
Vraag: Noem drie kinderverhale wat klink of dit in die boek kan wees.
Fabie Santiago -
Wat is die beste manier om `n boek te lees as jy `n kameelperd is?
Kerneels die kameelperd is baie opgewonde toe hy `n boek in die veld optel. "Ek is MAL oor boeke!" roep hy uit.
Maar elke keer as hy die boek probeer lees, word hy deur sy dieremaats in die rede geval. Hulle wil almal vir hom voorsê hoe jy eintlik veronderstel is om `n boek te lees.
Moet jy plat op jou maag lê soos `n krokodil, op een been staan soos `n flamink, of selfs onderstebo hang en heen en weer swaai soos `n apie?
Kerneels het genoeg gehad en stap vies weg ... maar kort voor lank ontdek hy die heel beste manier om `n boek te lees is saam met al sy dieremaats!
`n Bekoorlike prenteboek oor die vreugde van lees en hoe om boeke op jou eie manier te geniet!
Vraag: Wat is die beste manier om `n boek te lees?
Ellie Snowdan -
Jan-Daniel is mal oor bak. Hy bak graag kaneelrolletjies, krummelrige brosbeskuit, karringmelk-koekies en sy gunsteling sjokoladekoek. Daarom is Jan-Daniel baie opgewonde toe hy op `n dag `n uitnodiging kry om aan die Groot Hasie-bak-en-brou-kompetisie deel te neem. Daar is net een probleem: Jan-Daniel is nie `n hasie nie hy is n wolf. Daarom besluit hy om hom te vermom en aan die kompetisie deel te neem. Eers lyk dit of Jan-Daniel die ander deelnemers `n ding of twee gaan wys, maar dinge loop lelik skeef toe een van die deelnemers probeer kul. Dan kry Jan-Daniel egter hulp uit `n onverwagse oord en hy ontmoet boonop iemand wat net soveel soos hy van sjokoladekoek hou!
Vraag: Wat bak Jan-Daniël graag?